KÄYTTÖOHJEET – OLARIN OLOHUONE

Yleistä
Olarin olohuone sijaitsee osoitteessa Sammalkalliontie 5, 02210 Espoo. Tila koostuu ylätasosta, jossa sijaitsee keittiö, eteinen, pieni oleskelutila ja vessat sekä alatasosta, jossa on yksi iso tila. Tila on kengätön tila eli tilaan ei mennä ulkokengät jalassa. 
Tilan vuokrannut taho vastaa 
· Ovien avaamisista oman tilaisuutensa osallistujille ja siitä, että Olarin Talvipuutarhaan ja Olohuoneeseen ei pääse käytön aikana ulkopuolisia henkilöitä, jotka eivät osallistu tilaisuuteen. 
· Siitä, että tila jää vuokrausajan päättyessä samaan kuntoon, kuin se oli vuokrausajan alkaessa. Jos tilan siisteys on laiminlyöty, siivouksesta voidaan periä aiheutuneet kustannukset, kuitenkin vähintään 80 euron siivousmaksu. Lisäksi vuokraajalta voidaan evätä tilojen käyttöoikeus.
· Tilan pelastussuunnitelman noudattamisesta (esim. maksimi henkilömäärät) ja huolehtii tilan turvallisuudesta.
· Siitä, että tilaisuuksissa noudatetaan turvallisemman tilan periaatteita ja tilaisuuden sisältö on sovitun mukainen.
· Siitä, että jos jokin asia tilassa menee rikki, ei toimi tai vahingoittuu, hän ilmoittaa siitä viipymättä.
Kulunvalvonta
Ovien avaamisesta ja sulkemisesta sovitaan Emy ry:n edustajan kanssa eli avataanko tilan ovet vai luovutetaanko toimijan käyttöön avain erillisellä sopimuksella. Tilan varaaja huolehtii siitä, että tila on toiminnan tai sovitun ajan loppuessa tyhjä. 
Tilan siivousohjeet
Laita likaiset astiat valmiiksi tiskikoneeseen. Älä jätä tiskikonetta päälle ilman valvontaa. Tiskaa käsin astiat, jotka eivät mahdu koneeseen. Laita roskat roskakoreihin. Pyyhi tasot ja pöydät. Järjestä huonekalut ja tavarat paikoilleen. Siivoa isot sotkut (esim. kaatunut juoma). Tarkista, että WC-tilat jäävät siistiin kuntoon. 

